建忠贤祠，抚臣某亦议建，移文于玮，欲玮撰上梁文，玮怒裂文，弃官归。崇祯二年，起爲江西参议，歴福建副使，改江西副使，备兵岭北，时山寇盘踞，蹂躏至数郡。玮至，身冒矢石，斩首千馀级，又谕贼众乞降，虽在军旅，未尝手释书卷。生徒负笈至者，讲学如平时。以里人大学士吴宗达荐，擢南京尚宝司正卿，进太仆少卿。时乌程相柄国，玮上疏请罢斥以谢天下，又疏各镇兵号数万，半系本地豪贵占役与衙役，借名食粮，苟实实清汰，则兵食俱足。近大帅刘玘等纵兵焚掠，宜加卢象升部堂衔童，并赐剑印节制，皆不报。坐事调南京大理丞，引疾去。久之，起应天府丞。